২০২৩ ক্রিকেট বিশ্বকাপ
২০২৩ ক্রিকেট বিশ্বকাপ পূর্ব নির্ধারিত ক্রীড়া হিসেবে স্বাগতিক ভারতে অনুষ্ঠিত হবে। এ ক্রিকেট প্রতিযোগিতাটি ক্রিকেট বিশ্বকাপের ইতিহাসে ত্রয়োদশ আসররূপে পরিচিত পাবে। এরফলে ভারত চতুর্থবারের মতো ক্রিকেট বিশ্বকাপের স্বাগতিক হবার সৌভাগ্য লাভ করবে। এছাড়াও, দেশটি প্রথমবারের মতো এককভাবে ক্রিকেট প্রতিযোগিতাটি পরিচালনা করবে। এরপূর্বে ১৯৮৭ সালে পাকিস্তানের সাথে, ১৯৯৬ সালে পাকিস্তান ও শ্রীলঙ্কা এবং ২০১১ সালে শ্রীলঙ্কা ও বাংলাদেশের সাথে যৌথভাবে বিশ্বকাপ প্রতিযোগিতার আয়োজন করেছিল।
ক্রিকেট বিশ্বকাপের শতরানের তালিকা
ক্রিকেট খেলায় একজন খেলোয়াড় একটি ইনিংসে যখন একশত বা ততোধিক রান সংগ্রহ করে, তখন ক্রিকেটের পরিভাষায় তা সেঞ্চুরি বা শতরান নামে আখ্যায়িত করা হয়। একদিনের আন্তর্জাতিক ক্রিকেটের আন্তর্জাতিক চ্যাম্পিয়নশীপ হচ্ছে ক্রিকেট বিশ্বকাপ। প্রধান পরিচালনাকারী সংস্থা আন্তর্জাতিক ক্রিকেট কাউন্সিল (আইসিসি) ক্রিকেটের এ সর্ববৃহৎ প্রতিযোগিতার আয়োজন করে। প্রতি চার বছর অন্তর ক্রিকেট বিশ্বকাপ অনুষ্ঠিত হয়ে থাকে। সর্বশেষ ২০১৫ সালের ক্রিকেট বিশ্বকাপ পর্যন্ত ১৫টি দেশের খেলোয়াড়গণ সর্বমোট ১৬৩টি সেঞ্চুরি করেন। একদিনের আন্তর্জাতিকের মর্যাদাপ্রাপ্ত সকল দলই সেঞ্চুরি করেছে। এছাড়াও অস্থায়ীভাবে ওডিআই মর্যাদার অধিকারী ৫টি দলের খেলোয়াড়ও সেঞ্চুরি করেছেন। অস্ট্রেলিয়া ও ভারত দল যৌথভাবে ২৫ সেঞ্চুরি করে শীর্ষস্থানে রয়েছে।